iPhone 17 Air: Her er rygterne indtil videre

Vi har samlet alle de seneste rygter om Apples kommende og ultratynde flagskibstelefon, iPhone 17 Air.

Ekstremt tynd telefon

iPhone 17 Air ser ud til at blive Apples tyndeste telefon til dato med en tykkelse på kun 5,5 mm, på det tyndeste punkt. Telefonen vil dog have en ret stor og aflang kamera-ø, hvilket øger tykkelsen.
Til sammenligning er iPhone 16 Pro 8,3 mm tyk. Størrelsesmæssigt placeres den mellem iPhone 16 Pro (omtrent 6,3 tommer) og 16 Pro Max (6,9 tommer) i størrelse, men vægten forventes at være markant lavere.

Sådan kommer iPhone 17 Air formentlig til at se ud, ifølge FrontPageTech.

Stor skærm og kraftig ydelse

Telefonen forventes at få en 6,6-tommer OLED-skærm med Apples Dynamic Island samt understøttelse af ProMotion op til 120Hz. Det vil give en markant glattere oplevelse ved scrolling og gaming sammenlignet med billigere modeller.

Indvendigt får iPhone 17 Air angiveligt en A19 chip – dog ikke den kraftigere A19 Pro, som forbeholdes Pro-modellerne. Den vil desuden have 8 GB RAM for at understøtte Apples AI-funktioner, kendt som Apple Intelligence.

Kamera: Kun et enkelt objektiv

Rygterne tyder på, at iPhone 17 Air vil få en 48 MP hovedsensor på bagsiden, men uden en ultravidvinkel- eller telefoto-linse. Til gengæld opgraderes frontkameraet fra 12 MP til 24 MP.

Forbindelse og batteri

Apple arbejder på sin egen WiFi 7-chip, som skal integreres i alle iPhone 17-modellerne. Det er dog endnu uvist om Apples nye C1-modem også bliver en realitet i telefonerne Ydermere tyder det på at telefonen kun vil understøtte eSIM globalt, højest sandsynligt for at spare plads.

Pris og forventet lancering

Prisen på iPhone 17 Air forventes at starte omkring $900, hvilket gør den billigere end Pro-modellerne, men dyrere end iPhone 17. Telefonen bliver lanceret i september måned, sammen med iPhone 17 og 17 Pro-modellerne.

IPhone 17 Air bliver en tynd sag på kun 5,5mm på det tyndeste punkt.

iPhone 17 Air – uden porte?

Apples ambitioner for iPhone 17 Air ser ud til at være ganske høje – måske endda lidt for høje. Ifølge Bloomberg, var ønsket fra Apples side at telefonen skulle være fri for porte/indgange. Dette ser dog ikke helt ud til at blive realiteten, men telefonen er helt klart et skridt i retningen mod telefoner uden indgange.

Rygterne er ikke bekærftet af Apple, men iPhone 17 Air ser bestemt ud til at blive en af Apples mest spændende telefoner i årevis – dog med nogle kompromiser i forhold til Pro-modellerne.

Læs også: iPhone 17 Pro: Her er rygterne indtil videre

iPhone 17 Air: Her er rygterne indtil videre